M-Spordi juhtfiguur Malcolm Wilson kinnitas, et peab läbirääkimisi Oliver Solbergiga.
Arutletakse võimaluse üle, et 21-aastane Solberg istub järgmiseks hooajaks M-spordi ralliauto Ford Puma rooli.
Hiljuti oli Solberg sunnitud lahkuma Hyundaist, sest meeskond muutis oma visiooni tuleviku osas.
“Jah, peame läbirääkimisi. Oleme ka varem seda natukene arutlenud. Loomulikult on iga diili puhul oluline ka kommertslik pool. Tegelikult tahtsime Solbergi tiimi tuua juba aastaid tagasi,” kommenteeris situatsiooni Malcolm Wilson.